เว้าวอนรัก

เว้าวอนรัก เป็นละครโทรทัศน์ไทยแนวย้อนยุคที่ผลิตโดยบริษัท แฟมิลี่ พลัส จำกัด ดัดแปลงมาจากนวนิยายชื่อเดียวกันของ อุมาริการ์ เจ้าของบทประพันธ์เรื่อง สร้อยสะบันงา นำแสดงโดยเด่นคุณ งามเนตร, ฐกฤต ตวันพงค์ และอแมนด้า ออบดัม ออกอากาศทางช่อง 3 เอชดี ทุกวันจันทร์ถึงศุกร์ เวลา 19.00–20.00 น. ตั้งแต่วันที่ 23 กุมภาพันธ์ ถึง 4 เมษายน พ.ศ. 2567

 เนื้อเรื่อง 
โชคชะตาทำให้ เชิญขวัญ (อแมนด้า ออบดัม) ได้พบกับชายสองคน คนหนึ่งคือหนุ่มหล่อนาม ชเลบุตร (ฐกฤต ตวันพงค์) อีกคนคือ เขตคาม (เด่นคุณ งามเนตร) ที่ดูปากร้ายแต่จริง ๆ แล้วเป็นคนจิตใจดี ทั้งสองคนต่างช่วยเชิญขวัญต่อสู้กับอันตรายในช่วงเวลาที่แตกต่างกัน สุดท้ายแล้วใครจะชนะใจเธอได้

เชิญขวัญมีชะตากรรมเดียวกับซินเดอเรลล่า เธอมี สุชาดา (ปัทมวรรณ เค้ามูลคดี) แม่เลี้ยงใจร้ายและ วิมพ์วิภา (ชนิดาภา พงศ์ศิลป์พิพัฒน์) พี่สาวขี้อิจฉาที่รอจะเอาทุกสิ่งทุกอย่างที่เป็นของเธอไป เพื่อหนีจากการถูกหลอกแต่งงานและถูกใส่ร้ายว่าฆ่าเจ้าบ่าว เธอจึงหลบหนีไปยังเขาพญาลอทางภาคเหนือ โดยตั้งใจจะไปขอความช่วยเหลือจาก ชเลบุตร (ฐกฤต ตวันพงค์) พี่ชายของ พราวแสงแข (คาลิยา นิฮุต) เพื่อนสนิทของเธอสมัยเรียนอยู่ที่ปีนัง ชเลบุตรเป็นพ่อเลี้ยงผู้ร่ำรวยซึ่งตกหลุมรักเชิญขวัญตั้งแต่แรกเห็น

ต่อมา เพื่อป้องกันไม่ให้ชเลบุตรตกอยู่ในอันตราย เชิญขวัญจึงยอมแต่งงานปลอม ๆ กับ เขตคาม (เด่นคุณ งามเนตร) ศัตรูคู่แค้นของชเลบุตรรวมถึงเพื่อปกป้องเขาจากสาว ๆ ทั้งสองคนที่ตอนแรกไม่ชอบกันก็ค่อย ๆ พัฒนาความรู้สึกที่มีให้กัน ความงามราวกับเจ้าหญิงของเชิญขวัญทำให้ไฟแห่งความรักและความแค้นระหว่างศัตรูตลอดกาลอย่างเขตคามและชเลบุตรกลับมาลุกโชนขึ้นอีกครั้ง

 นักแสดง 
 นักแสดงหลัก ตัวละคร  นักแสดง หม่อมเจ้าเขตคาม วันเศวต/ท่านชายเขต เด่นคุณ งามเนตร ชเลบุตร มฤคราช ฐกฤต ตวันพงค์ เชิญขวัญ ราชมนตรี/หม่อมเชิญขวัญ วันเศวต ณ อยุธยา อแมนด้า ออบดัม นักแสดงสมทบ พระเจ้าวรวงศ์เธอ พระองค์เจ้าปฐพีรังสรรค์/เสด็จพระองค์ชายทรงสิทธิ์ รุ่งนพคุณศรี หวานใจ นิศาชล ต้วมสูงเนิน ดอกแก้ว ตั๊กแตน ชลดา วิมพ์วิภา ชนิดาภา พงศ์ศิลป์พิพัฒน์ สุชาดา ปัทมวรรณ เค้ามูลคดี สารวัตรไกรวุฒิ เกียรติกมล ล่าทา เจ้าหน่อเมือง เพ็ญเพ็ชร เพ็ญกุล

 อ้างอิง 

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ไทยแนวแอ็คชั่น
หมวดหมู่:ละครโทรทัศน์แนวย้อนยุคไทย
หมวดหมู่:ละครโทรทัศน์ไทยแนวสุขนาฏกรรม
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์แนวชีวิตไทย
หมวดหมู่:ละครโทรทัศน์ไทยในคริสต์ทศวรรษ 2020